
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 79 

2 Φεβρουάριου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως (123 τ.μ.) στη 
θέση «Σκεύα» του Δήμου Άνω Λιοσίων του Νομού 
Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 


σχεδίου του Δήμου Πειραιά (Ν. Αττικής). 2 

ΑΠΟΦΑΣΕΙΣ 

Μερική τροποποίηση ρυμοτομικού σχεδίου Φιλιππιά- 
δας Ν. Πρεβέζης στην οδό Γριμπόβου . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2535/93 (1) 

Κήρυξη ως αναδασωτέας εκτάσεως (123 τ.μ.) στη θέση 
«Σκεύα» του Δήμου Άνω Λιοσίων του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2) Τις διατάξεις του Ν.Δ. 1147/1972 «περί Διοικήσεως 
μείζονος Πρωτευούσης» σε συνδυασμό με τις όμοιες του 
711/72 Β.Δ. 

3) Τις διατάξεις της παρ. 3 του άρθρου 117 του Συντάγ¬ 
ματος της Χώρας. 


4) Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7.80, «περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6) Την αριθ. 2270/9.6.1993 πρόταση του Δασαρχείου 
Πάρνηθος σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδόν εκατόν είκοσι τριών (123) τετραγωνικών μέτρων 
στη θέση «Πανόραμα» περιφέρειας Δήμου Άνω Λιοσίων 
Ν. Αττικής, με σκοπό τη διατήρηση του χαρακτήρα της δα¬ 
σικής εκτάσεως της οποίας η δασική βλάστηση, αποτε- 
λούμενη από σχίνους και πρίνους, καταστράφηκε κατά 
μήνα Νοέμβριο - Δεκέμβριο 1991, με παράνομη εκχέρ- 
σωση και επιχωμάτωση, με παράνομη φύτευση καρποφό¬ 
ρων δένδρων, ελαιών και κτημάτων και με παράνομη περί- 
φραξη από δικτυωτό συρματόπλεγμα μήκους 36 μ. και 
προσδιορίζεται από τα στοιχεία: Α-Β-Γ - Δ- Ε- Ζ-Α, 
όπως φαίνονται στο συνημμένο διάγραμμα το οποίο απο¬ 
τελεί αναπόσπαστο μέρος της αποφάσεως αυτής και έχει 
όρια: 

Ανατολικά: Με δημόσια δασική έκταση. 

Δυτικά: Ομοίως. 

Βόρεια: Ομοίως. 

Δυτικά: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 20 Ιανουάριου 1994 

Ο Νομάρχης 
ΝΙΚ. ΠΕΡΚΙΖΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου του Δήμου Πειραιά (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (Α’ 58). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α’ 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α’ 154), όπως τροποποιήθηκε με το υπ’ 
αριθ. 367/1987 Π. Δ/γμα (Α’ 163). 

4. Τις διατάξεις του άρθρου 23 παρ. 1 (εδ. ιδ) του Ν. 
155° "985 «Κυβέρνηση και Κυβερνητικά Όργανα» (Α’ 
13 -,. 

ο. Την 12166/27.9.1993 πράξη συναίνεσης ενώπιον 
" ις Συμβολαιογράφου Αθηνών Βασιλικής Βλάχου - Πα- 
ναγή, των Μιχαήλ Ευθυμίου Αλεξανδρίδη, Αικατερίνης συ¬ 
ζύγου Μιχαήλ Αλεξανδρίδου το γένος Αντωνίου Μπουτσι- 
ώλη, Νικολάου Βασιλείου Πρωτόπαππα - Μαύρου, Μαρίας 
συζ. Νικολάου Πρωτόπαππα - Μαύρου το γένος Σώζωντος 
Κατσικαδέλη και Δημητρίου Αποστόλου Παπαθεοχάρη, 
εχόντων αποκλειστική κυριότητα του παρακάτω περιγρα- 
φομένου ακινήτου. 

6. Την κατόπιν αυτοψίας του υπαλλήλου Κώστα Μαυρο- 
ειδή, επιβεβαίωση των εμπλεκομένων στον υπολογισμό 
του μεταφερομένου συντελεστή δόμησης στοιχείων του 
ακινήτου που βρίσκεται εντός του ρυμοτομικού σχεδίου 
του Δήμου Πειραιώς (Ν. Αττικής) και επί της οδού Φρεατ- 
τύδος αριθμ. 42. 

7. Την 440/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 35476/30.9.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υπουργού Περιβάλλοντος, Χωροταξίας και Δημοσίων 
Έργων για προέγκριση της σχετικής τεχνικής μελέτης, με 
πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτο¬ 
μικού σχεδίου του Δήμου Πειραιά (Ν. Αττικής) και επί της 


οδού Φρεαττύδος αριθμ. 42 και έχει χαρακτηρισθεί ως 
διατηρητέο με την 1937/379/1993 απόφαση της Γενικής 
Γραμματέως του Υπουργείου Περιβάλλοντος, Χωροταξίας 
και Δημοσίων Έργων (Δ’ 77) του οποίου την αποκλειστική 
κυριότητα δόμησης Μιχαήλ Ευθυμίου Αλεξανδρίδης, Αι¬ 
κατερίνη συζ. Μιχαήλ Αλεξανδρίδου το γένος Αντωνίου 
Μπουτσιώλη, Νικόλαος Βασιλείου Πρωτόπαππας Μαύ¬ 
ρος, Μαρία συζ. Νικολάου Πρωτόπαππα - Μαύρου το γέ¬ 
νος Σώζωντος Κατσικαδέλη και Δημήτριος Αποστόλου 
Παπαθεοχάρης, όπως το βαρυνόμενο ακίνητο φαίνεται με 
στοιχεία Α, Β, Γ, Δ, Ε, Ζ, Α στο σχετικό πρωτότυπο διά¬ 
γραμμα σε κλίμακα 1: 200 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 108197/1993 πράξη του και που αντίτυπό του σε φω¬ 
τοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου: 172,73 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 172,73 τ.μ. χ 3,6 = 621,89 τ.μ. 

ε. Δομημένη επιφάνεια: 351,70 τ.μ. (142,90 τ.μ. στο 
ισόγειο και 208,80 τ.μ. στους ορόφους). 

στ. Μεταφερόμενες δομήσιμες επιφάνειες: 270,19 τ.μ. 
από ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Μιχαήλ Ευθυμίου 
Αλεξανδρίδη, Αικατερίνης συζύγου Μιχαήλ Αλεξανδρίδου 
το γένος Αντωνίου Μπουτσιώλη, Νικολάου Βασιλείου 
Πρωτόπαππα - Μαύρου, Μαρίας συζ. Νικολάου Πρωτό¬ 
παππα - Μαύρου το γένος Σώζωντος Κατσικαδέλη και Δη¬ 
μητρίου Αποστόλου Παπαθεοχάρη, για εμβαδόν 270,19 
τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. Τ.Π.ΟΙΚ. 4748 (3) 

Μερική τροποποίηση ρυμοτομικού σχεδίου Φιλιππιάδας 
Ν. Πρεβέζης στην οδό Γριμπόβου. 

Ο ΝΟΜΑΡΧΗΣ ΠΡΕΒΕΖΗΣ 
Έχοντας υπόψη: 

1. Τις διατάξεις του Ν.Δ. 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικώ- 
τερα τα άρθρα 3 και 70 αυτού. 

2. Το Α.Ν. 314/1968 (ΦΕΚ 47/Α), όπως τροποποιήθη¬ 
καν και συμπληρώθηκαν με το υπ’αριθμ. 1018/1971 Ν.Δ. 
(ΦΕΚ 220Α) και με την παρ. 3 του άρθρ. 34 του Ν. 1577/ 
1985 (ΦΕΚ 210/Α). 

3. Τις διατάξεις του Π.Δ. 183/86 (ΦΕΚ 70Α) και ειδικό¬ 
τερα τα άρθρα (1) και (2) αυτού. 

4. Την από 19 Μαΐου 1973/ΦΕΚ 170/Δ/23.6.1973 
απόφαση Νομάρχη Πρέβεζας περί τροποποιήσεως επε- 
κτάσεως και αναθεωρήσεως των όρων και περιορισμών 


δομήσεως του ρυμοτομικού σχεδίου πόλεως (κώμης) Φι- 
λιππιάδας Ν. Πρέβεζας. 

5. Την 92/93 απόφαση του Δημοτικού Συμβουλίου του 
Δήμου Φιλιππιάδας. 

6. Την γνώμη του Συμβουλίου Χ.Ο.Π. του Νομού που 
διατυπώθηκε στο πρακτικό με αριθμό 13, θέμα 1/ 
20.10.1993, αποφασίζουμε: 

Εγκρίνουμε τη μερική τροποποίηση του ρυμοτομικού 
σχεδίου Φιλιππιάδας στην οδό Γριμπόβου, όπως ειδικό¬ 
τερα φαίνεται στο σχεδιάγραμμα που φέρει τη θεώρηση 
της Προϊσταμένηςτου Τ.Π. και Π.Ε. Αθηνάς Μαλανδράκη 
και τη σφραγίδα του ΣΧΟΠ του Νομού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πρέβεζα, 22 Δεκεμβρίου 1993 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 

